**Vides konsultatīvās padomes**

**(VKP) sēdes**

PROTOKOLS

**plkst. 15:00**

**7.februāris**

**15:05 – 16:30**

**1.Par  pesticīdu lietojuma pieaugumu Latvijā, cirkulāciju pārtikā un Cilvēka asinsritē - jaunākie monitoringa, pētījumu rezultāti un iespējamās tendences. Rekomendācijas un nepieciešamās rīcības, lai pasargātu vides un sabiedrības veselību.**

**Prezentācijas:**

* **“Cilvēka biomonitoringa pētījumi RSU. Rezultāti. Secinājumi.” -** Rīgas Stradiņas Universitātes pētnieces Lāsma Akūlova un Inese Mārtiņsone;
* “**Virszemes un pazemes ūdeņu kvalitātes dati (2015 – 2022) attiecībā uz pesticīdiem -** LVĢMC Informācijas analīzes daļas vadītāja Liene Ābele
* **Pesticīdu negatīvā ietekme uz Latvijas biškopības nozares attīstību”**, Latvijas Biškopības biedrības valdes loceklis un pētnieks Valters Brusbārdis;
* **“Pesticīdu pārdošanas apjomu dinamika Latvijā (2011-2021), pētījuma “Pesticīdi mājokļu putekļos”(2021) rezultāti.””,** VKP pārstāve Latvijas Permakultūras biedrības valdes locekle Ilze Mežniece**;**

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Liepa,** nodibinājums “Ķemeru Nacionālā parka fonds”;
3. **Anete Pošiva Bunkovska**, nodibinājums “Latvijas Botāniķu biedrība”
4. **Elita Kalniņa,** biedrība “Vides aizsardzības klubs”;
5. **Juris Jātnieks,** nodibinājums “Teiču dabas fonds”;
6. **Lelde Eņģele,** nodibinājums „Latvijas Dabas fonds”;
7. **Valts Vilnītis,** biedrība „Latvijas Vides pārvaldības asociācija”;
8. **Ilze Ozola,** Dabas resursu uzraudzības grupa;
9. **Viesturs Ķerus**, Latvijas Ornitoloģijas biedrība
10. **Dace Helmane,** Korporatīvās ilgtspējas un atbildības institūts;
11. **Ilze Mežniece,** Latvijas Permakultūras biedrība;
12. **Liene Kņaze,** Zero Waste Latvija;
13. **Raivis Bahšteins,** Latvijas Bioloģiskās lauksaimniecības asociācija;
14. **Alise Milūna,** Dzīvnieku brīvība,

**Nepiedalās:**

**Nameda Belmane**, biedrība “Ekodizaina kompetences centrs”;

**Normunds Teteris**, Biķernieku meža aizsardzības biedrība;

**Andis Mizišs**, biedrība „Vides fakti”;

**Kristīna Veidemane,** biedrība “Baltijas vides forums”

**Valters Kinna,** Zaļā brīvība

**Līga Brūniņa,** biedrība “Baltijas krasti”;

**Jānis Rozītis**, nodibinājums „Pasaules Dabas fonds”;

**Dace Āriņa, biedrība “Latvijas Atkritumu saimniecības asociācija”;**

**Uzaicinātie pārstāvji:**

Rīgas Stradiņas Universitātes pētnieces Lāsma Akūlova un Inese Mārtiņsone;

LVĢMC Informācijas analīzes daļas vadītāja Liene Ābele;

Latvijas Biškopības biedrības valdes loceklis un pētnieks Valters Brusbārdis;

Veselības ministrijas Vides veselības nodaļas vadītāja Anita Segliņa;

Pārtikas un Veterinārā dienesta Pārtikas uzraudzības plānošanas, analīzes un uzņēmumu atzīšanas daļas vecākā eksperte Sarmīte Spiģere un Augu izcelsmes produktu, dzērienu un bioloģiskās lauksaimniecības uzraudzības daļas vecākā eksperte Adrija Sietiņsone;

**VARAM**

**Diāna Saulīte**, Dabas aizsardzības departaments

**Dagnija Daudzvārde,** Dabas aizsardzības departaments

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

**1.Par pesticīdu lietojuma pieaugumu Latvijā, cirkulāciju pārtikā un Cilvēka asinsritē - jaunākie monitoringa, pētījumu rezultāti un iespējamās tendences. Rekomendācijas un nepieciešamās rīcības, lai pasargātu vides un sabiedrības veselību.**

LR Saeimas Tautsaimniecības komisijā ir sākti skatīt ar iedzīvotāju iniciatīvu “Par aizliegumu lietot pesticīdus apdzīvoto lauku māju tuvumā” saistīti jautājumi -  23.01. LVĢMC un VAAD sniedza informāciju, 06.02. informēšanu turpinās LBB, BIOR, AGRIHORT, februāra beigās tiks aicināts VARAM informēt par rezultātu 2021.-2022. gadā izveidotās darba grupas diskusijām, kurās piedalījās arī pārstāvji no VKP. Tādēļ  aicinām augstākminētās iestādes un organizācijas sniegt  sagatavoto informāciju par AAL izplatību vidē arī VKP sēdē. 31.12.2023. beidzās Rīcības plāns augu aizsardzības līdzekļu ilgtspējīgai izmantošanai, un atbildīgajai ZM līdz 31.03.2024. jāiesniedz izpildes ziņojums MK. (<https://likumi.lv/ta/id/312146-par-latvijas-ricibas-planu-augu-aizsardzibas-lidzeklu-ilgtspejigai-izmantosanai>). Plānā ierakstītais kvalitatīvais mērķis ir mazināt augu aizsardzības līdzekļu lietošanas radīto risku un ietekmi uz cilvēku veselību un vidi. VKP vēlas noskaidrot, kādā mērā ieplānotais sasniegts, uzklausot informāciju par uzaicināto iestāžu un organizāciju veikto monitoringu un pētījumu datus. Nākamā Rīcības plāna izstrādes procesam būtu jāsākas uzreiz pēc ZM ziņojuma. Rīcības plānā iekļaujamās aktivitātes tieši ietekmēs cilvēku un vides veselību, līdz ar to VARAM  un VM kompetences jomās būtu ieteicama līdzdalība šī dokumenta izstrādē, kompensējot ZM un VAAD nepietiekamās kompetences vides un sabiedrības veselības jautājumos, tādēļ VKP sēdē aicinām piedalīties arī pārstāvjus no VARAM un VM.

Juris Jātnieks informēja, ka šajā jautājumā situācija izskatās pavisam kritiska un uzskata, ka īstajā laikā šim ir pievērsta uzmanība.

Ilze Mežniece informēja, ka kopš 2023. gada janvāra ir pieejami publiski dati par katru pārdoto aktīvo vielu, augu aizsardzības līdzekļu statistika tā ir pieejama. Par 2022. gadu dati vēl nav pieejami.



Glifosāts ir lielākais pārdotais pesticīds pēc pārdošanas apjomiem, bet netiek monitorēts īsti Latvijā.

Liene Ābele informēja LVĢMC veic virszemes ūdeņu monitoringu, un izmantotas tiek akreditētās metodes.



Pesticīdu monitorings tiek īstenots ķīmiskās kvalitātes monitoringa ietvaros. Pesticīdu analīzes tiek veiktas Latvijā akreditētās laboratorijās – LVĢMC un BIOR. Metodes balstās uz instrumentālajām analīzes metodēm gāzu vai augsti efektīvo šķidrumu hromatogrāfiju tandēmā ar masspektrometriskajām metodēm (GH-MS; GH-MS/MS; AEŠH-MS/MS).

Ilze Mežniece jautāja, vai tiek testēts glifosāts?

Liene Ābele atbildēja, ka netiek testēts.

Liene Ābele informēja, ka atsevišķi pesticīdi novērojami arī Latvijas upēs, bet tie ir samērā maz.

Ilze Mežniece piebilda, ka dzeramajā ūdenī pieļaujamās normas ir 0.01 nanograms uz litru.

Ilze Mežniece lūdza izskaidrot, ka 2020. un 2021.gadā šajos punktos gandrīz visā Latvijas teritorijā ir pārsniegumi MCPA, bet 2023. gadā šādi netiek konstatēti. Vai tie ir tie paši punkti?

Liene Ābele atbildēja, ka tie mainās, izņemot dažus.

Ilze Mežniece jautāja, vai ir veikts ilgtermiņa monitorings?

Liene Ābele, atsevišķos gados šīs monitoringa stacijas sakrīt.

Turpmāk plānots novērot visus iepriekšējos gados monitorētos pesticīdus, tajā skaitā pēc VAAD rekomendācijām ieteiktos MK 12.03.2002. noteikumos Nr. 118 «Noteikumi par virszemes un pazemes ūdeņu kvalitāti» plānots veikt grozījumus 1. pielikuma 2. tabulā, papildinot Bīstamo vielu sarakstu ar šādiem pesticīdiem: epoksikonazols, prohlorazs, tebukonazols, propikonazols, MCPA.

Izmaiņas novērojamo vielu sarakstos, lai iegūtu plašāku informāciju par ES līmenī aktuālām vielām (reizi 2 gados). Izmaiņas Prioritāro vielu Direktīvā – šobrīd diskusijas par šādiem pesticīdiem: bifentrīns, deltametrīns, esfenvalerāts, permetrīns, glifosāts.

Virszemes ūdeņos konstatētās vielas: heptahlors un heptahlora epoksīds, aklonifēns, atrazīns, cibutrīns, bifenokss, dihlorfoss, DDT summa, dikofols, endosulfāns, endrīns, HCH, pentahlorbenzols, terbutrīns, trifluralīns, tebukonazols, epoksikonazols, prohlorazs, diflufenikans, metribuzīns, pendimetalīns, azoksistrobīns, metazahlors.

Pazemes ūdeņos konstatētās vielas: bentazons, MCPA, tebukonazols, dieldrīns, simazīns, aklonifēns, bifenokss, cipermetrīnu summa, prometrīns, metazahlors, heptahlors un heptahlora epoksīds. Lai pilnvērtīgi novērtētu pesticīdu klātbūtni pazemes un virszemes ūdeņos, būtu nepieciešami papildus pētījumi, lai iegūtu teritoriāli aptverošu informāciju par pesticīdu lietošanu Latvijā un to radīto ietekmi.

Juris Jātnieks norādīja, ka būtu publiski jāinformē par šīm ūdens vietām, kur cilvēki ņem ūdeni, ka konkrētajās vietās ir konstatētas pesticīdu atliekas.

Lāsma Akulova informēja, ka šodienas sēdē sniegs informāciju par Eiropas cilvēku biomonitoringa iniciatīvas (HBM4EU) pētījumu – «Survey on PEstiCIde Mixtures» Latvijā. Pētījuma mērķis: iegūt datus par pesticīdu ekspozīciju Eiropas valstīs, kā arī noteikt, vai pastāv atšķirības ekspozīcijā starp valstīm, iedzīvotāju grupām, kā arī paraugu paņemšanas laikiem (sezonām).



Ilze Mežniece jautāja, kā ir attiecībā uz LVĢMC analīžu ierosinājumiem, vai tikai Augu aizsardzības dienests ir tiesīgs ierosināt šīs prioritārās vielas?

Liene Ābele norādīja, ka drīzāk nē, bet pirms vēršanās laboratorijā ir jādomā, kur tiks iegūti finanšu resursi.

Juris Jātnieks jautāja, ja ir šīs daudzās atliekvielas no banāniem, vīnogām, utt. tā tomēr ir savā ziņā PVD atbildība, kas pietiekošā mērā veic šo kontroli.

Inese Mārtiņsone norādīja, ka šī nav pirmā reize, kad tiek prezentēti rezultāti, ir bijusi arī auditorija ar vides jomu saistītiem cilvēkiem un tad ir jautājums, kādēļ ir skatīts tas, kas Latvijā nav reģistrēts. Tas ir noteikti tā, kā mēs uz šo jautājumu skatāmies, bet mums valstī ir par maz tādas lietas, kas tiek skatītas tieši ienākošās pāri robežai.

PVD pārstāve informēja, ka Zemkopības ministrija konsultējas katru gadu Nacionālās programmas ietvaros konsultējas ar Augu aizsardzības dienestu un tajā iespējams iestrādāt konkrētās vēlmes. Otrs dokuments kontrolētā Eiropas programma, kur noteikti kādi produkti, izmaksas utt., 3 gadu dokumenti. Koordinētajā programmā parasti atrodam vienu vai divas neatbilstības gadā, pēdējā gadā tiem bija rupjie rīsi no Paragvajas, konstatēja pesticīdus neatbilstoši likumdošanai.

Valters Brusbārdis informēja, ka Latvijas Biškopības nozarei nav tiek vieglākie laiki, kam par iemeslu ir augu aizsardzības līdzekļu izmantošanas problemātika. Intensīvā lauksaimniecība ir attīstījusies visā valsts teritorijā, kas mūs tiešā veidā arī ietekmē.







Augstākais risks ir tieši putekšņiem, kas ir saistīts ar ražošanas procesu, jo putekšņi tiek ražoti konkrētajā momentā. Medu uzskata par zema produkta risku, jo tas saistīts ar nogatavināšanu.

Jana Simanovska piebilda, ka šie jautājumi Saeimas Tautsaimniecības, agrārās, vides un reģionālās politikas komisijā tika skatīti divos piegājienos. Tika skatīts ūdens monitoringa sakarā un otra lieta biškopības sakarā. Radās iespaids, ka ir tendenciozi izmantoti dati, jo kad runājām par ūdens monitoringu atsaucās uz 2022. gada datiem, kur nav pārkāpumu, bet paskatoties 2021. gadā ir bijuši pārkāpumi. Tādēļ būtu jāatsaucas uz 5 gadu tendenci. Attiecībā uz biškopības produktiem arī rodas tas pats iespaids ir šī vēlme ignorēt datus, kas uzrādās un reportēt datus, kuri uzrāda, ka mums viss ir kārtībā.

Ir svarīgi runāt par finansējumu un arī atzīt reālo un īsteno situāciju šajā sakarā.

Juris Jātnieks jautāja, vai šī informācija sasniedz tos cilvēkus, kas šo jautājumu sakarā var kaut ko darīt attiecībā uz Latviju. Kas ir šī biškopju platforma, kuru var tieši uzrunāt ES? Jo šim vajadzētu būt ar dziļām sekām un rezonansi.

Valters Brusbārdis informēja, ka šī problēma nav pilnīgi jauna, tiek plānota par šiem jautājumiem tikties ar zemkopības ministru. Ir cerības vienoties par kompensācijām. Pilnīgi noteikti mums ir kontakti ar skandināvu kolēģiem.

Alvis Birkovs norādīja, ka nepieciešams parunāt, ka individuāli informēt Eiropas Parlamenta deputātus, attiecīgās interešu grupas.

Veselība ministrijas pārstāve minēja, ka svarīga diskusija un komunikācija šajā jautājumā un nepieciešama pareizas pesticīdu lietošanas izmantošana. Svarīga savstarpējā diskusija un šķiet no NVO nāca šis priekšlikums.

Jana Simanovska norādīja, ka daudz kas ir arī veidojās situācijas neizpratnē, mēs cenšamies šīs problēmas noliegt. Ir atklāti jārunā par visām problēmām. Un svarīgi, ka par šo vispār tiek runāts.

**Citi jautājumi**

Juris Jātnieks piebilda, ka jāvienojas, ka NVO Latvijas nevar pievienoties Somijas viedoklim direktīvas grozījumiem, kas paredz lielo plēsēju aizsardzības statusa atcelšanu.

**Nākamā VKP sēde – 6.marts**

VKP sēdes protokoliste /Ilze Trušinska/

VKP sēdes vadītājs /Juris Jātnieks/